stanford-oval/wikipedia huggingface dataset:
Anna Hanski
Ura

Hanski aloitti musiikkiuransa jo 17-vuotiaana. Hän julkaisi ensimmäisen albuminsa Anna Hanski vuonna 1989, joka myi platinaa. Seuraava levy Syksyiset unet myi kultaa, jonka jälkeen artistin suosio oli huipussaan. Neljäs levy Jos et sä soita myi vielä tuplaplatinaa, mutta tämän jälkeen levyjen myynti hiipui.
Hanski on levyttänyt myös englanninkielisiä kappaleita suomeksi, joista tunnetuin esimerkki on yhdysvaltalaisen laulaja-lauluntekijä Lee Hazlewoodin ”Kotiviini” (”Summer Wine”). ”Kotiviinin” duetoi Hanskin kanssa Vilperin Perikunta -yhtyeen Paavo Vilperi eli Pekka Kaasalainen. Vuonna 1993 Hanski levytti Hazlewoodin kanssa kokonaisen englanninkielisen albumin Gypsies & Indians.
Hanskin suosio oli suurimmillaan 1990-luvun alkupuolella, jolloin hän levytti Ensio Music -yhtiölle. Sen jälkeen hän siirtyi Warner Musicille, joskin levytti siellä vain kaksi albumia (Sanat pienetkin ja Sydämessä asutaan). Warner-kauden jälkeen Hanski teki kaksi levyä BMG Finland/SonyBMG:lle vuosina 1999 ja 2006.[lähde? ]
Hanski on näytellyt muun muassa Rauman kaupunginteatterissa, Imatran  teatterissa, Hämeenlinnan Uudessa Kesäteatterissa ja Taaborinvuoren kesäteatterissa.
Hanski on Unicefin hyvän tahdon lähettiläs vuodesta 1993 lähtien.
Yksityiselämä

Anna Hanski on laulaja Seppo Hanskin ja Isa Hanskin tytär. Hänen äidin puoleinen isoisänsä oli näyttelijä Pehr-Olof Sirén, ja isoäitipuolensa Anja Pohjola. Anna on Pinja Hanskin, Janus Hanskin ja Petra Hanskin sisar.
Hanski avioitui muusikko Leri Leskisen kanssa vuonna 1994 ja heille syntyi vuonna 1994 tytär. Hanskilla on myös Jyrki Jefremoffin kanssa vuonna 1999 syntynyt tytär. Hanski seurusteli ja asui Jefremoffin kanssa avoliitossa Helsingin Töölössä vuosina 1997–2007.
Hanskista tuli isoäiti keväällä 2018. Hän asuu taiteilijatalo Jallukassa Helsingin Jätkäsaaressa.
Vuonna 2021 Hanski perusti Leppävirralle, Konnuksen kanava-alueelle Konnustupa-kesäravintolan.
Diskografia > Albumit

Anna Hanski (1989) kultalevy, platinalevy
Syksyiset unet (1991) kultalevy
Mä uskon joulupukkiin (1992)
Jos et sä soita (1992) kultalevy, platinalevy, tuplaplatina
Odotan sua laiturilla (1993) kultalevy
Gypsies & Indians (1993) yhdessä Lee Hazlewoodin kanssa.
Sanat pienetkin (1995)
Sydämessä asutaan (1996)
Minä tahdon sinut (1999)
Hyvä näin (2006)
Diskografia > Kokoelmat

Soitetuimmat (1992)
18 suosituinta (1992) kultalevy, platinalevy
Parhaat (1992)
Suosituimmat (1993)
Johnny Guitar (1993)
Poptorin parhaat (1995)
20 suosikkia – Siipiä vaille enkeli (1997)
Suuret sävelet: 40 suosituinta (2001)
Suomi huiput – 20 hittiä (2003)
40 unohtumatonta laulua (2007)
Filmografia

Anna Hanski oli mukana Juha Tapanisen nostalgisessa elokuvassa Iskelmäprinssi vuonna 1991 esittäen sivuroolissa linja-auton rahastajatyttöä. Elokuvan ääniraidalla kuultiin Annan laulamana Jukka Alihangan tekemät kappaleet ”Nukke rakastui nukkeen” ja ”Mustikkasuu” sekä duettona Pekka Kaasalaisen kanssa ”Hiekkakuopalle uimaan”.
Aiheesta muualla

Wikimedia Commonsissa on kuvia tai muita tiedostoja aiheesta .
Anna Hanskin kotisivut
Anna Hanskin esitystuotanto Suomen äänitearkistossa (1901–1999)
Az (albumi)

| Az Galena |
| --- | --- | --- |

Studioalbumin tiedot
 Julkaistu: 2011
 Tyylilaji: pop, folk
 Levy-yhtiö: Payner
Galenan muut julkaisut
| Ofitsialno zabranen 2010 | Az 2011 | Koi 2015 |
Az (bulg. Аз) on bulgarialaisen pop-folk-laulaja Galenan neljäs studioalbumi. Levy-yhtiö Payner julkaisi sen vuonna 2011.
Kappaleet

Sled razdyalata
Sazdai igra (mukana Kristo)
DJ-jat me izdade (Costi remix)
Neudobni vaprosi (mukana Gamzata)
Skoe pravo
Toja stva
Tše se provalja
Mrazja da te običam
Da ti go dam li
Znam kak
Zapali
Iskam da ostanem budni
Alarma (mukana Emilija ja Malina)
Ne pred horata
Za pari
Hajde, otkaži me (mukana Preslava)
Björn Lindström

Björn Ludvig Lindström (17. joulukuuta 1917 Vaasa – 16. marraskuuta 2002 Kauniainen) oli suomalainen kirurgi, jota pidetään Suomen verisuonikirurgian ja elinsiirtojen uranuurtajana. Hän teki Suomen ensimmäisen valtimoleikkauksen 1956 ja munuaisensiirron vuonna 1964 Helsingin Marian sairaalassa. Hän sai professorin arvonimen vuonna 1978 ja jäi eläkkeelle vuonna 1980.
Kirurgi Ludvig Lindströmin poika Björn Lindström kirjoitti ylioppilaaksi Vaasan suomalaisesta yhteiskoulusta vuonna 1936 ja valmistui Helsingin yliopistosta lääketieteen kandidaatiksi 1941, lisensiaatiksi 1946 sekä lääketieteen ja kirurgian tohtoriksi 1959. Vuosina 1960–1961 hän opiskeli ASLA-Fulbright-stipendiaattina kokeellista kirurgiaa Illinois’n yliopistossa Yhdysvalloissa.
Lindström toimi Helsingin yleisessä sairaalassa apulaislääkärinä vuoteen 1953, sitten Marian sairaalassa 1954–1965. Vuodesta 1965 hän toimi Kirurgisessa sairaalassa ensin Hyksin IV kirurgian klinikan apulaisopettajana, sitten apulaisylilääkärinä ja lopuksi hallinnollisena apulaisylilääkärinä eläkkeelle siirtymiseensä 1980 saakka. 1950-luvun puolivälistä alkanutta yksityisvastaanottoa Eiran sairaalassa hän jatkoi 1990-luvulle saakka. Vuonna 1975 Lindström perusti Eiraan verisuonilaboratorion.
Bassi

Bassi voi viitata seuraaviin asioihin:
Ahvenkaloihin kuuluvia kaloja
Bassit (Moronidae)
Isobassi (Micropterus salmoides)
Pikkubassi (Micropterus dolomieu)
Bassi, saamelaisen muinaisuskon pyhän käsite
Sukunimi

Charles Bassi, suomalainen arkkitehti
Giorgio Bassi, italialainen kilpa-autoilija
Ettore Bassi, italialainen näyttelijä
Laura Bassi, italialainen fyysikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bassi”, voi hakea sivunnimihaulla, laajalla sivunnimihaulla tai tekstihaulla.
Bah N’Daw

| Bah N’Daw |
| --- | --- |
 Bah N’Daw vuonna 2021.
Malin presidentti
 25. syyskuuta 2020 – 24. toukokuuta 2021  
Pääministeri:  Moctar Ouane
Varapresidentti:  Assimi Goïta
Edeltäjä:  Ibrahim Boubacar Keïta
Seuraaja:  Assimi Goïta
Henkilötiedot
Syntynyt: 23. elokuuta 1950 (ikä 74) San
Bah N’Daw ja Euroopan unionin edustaja Josep Borrell huhtikuussa 2021.
Bah N’Daw (s. 23. elokuuta 1950 San) on eläkkeellä oleva malilainen sotilas, joka toimi maan väliaikaisena presidenttinä vuosina 2020–2021.
N’Daw liittyi ylioppilastutkinnon jälkeen vapaaehtoisena Malin armeijaan. Hän valmistui Koulikoron sotakoulusta vuonna 1973, sai koulutusta Neuvostoliitossa ja valmistui Ranskan sotakorkeakoulusta vuonna 1994. N’Daw työskenteli muun muassa presidentti Moussa Traorén avustajana, Malin ilmavoimien apulaisesikuntapäällikkönä vuosina 1992–2002 ja veteraaniviraston johtajana vuosina 2008–2012. Jäätyään eläkkeelle ilmavoimien everstimajurina hän toimi maan puolustusministerinä vuosina 2014–2015.
Elokuussa 2020 vallan kaapannut sotilasjuntta nimitti N’Dawin Malin siirtymäkauden presidentiksi 21. syyskuuta 2020. Hän vannoi virkavalansa 25. syyskuuta. Maan varapresidenttinä aloitti samaan aikaan sotilasjuntan puheenjohtaja Assimi Goïta. N’Dawin virkakauden odotettiin kestävän 18 kuukautta. Hänen tärkeimpinä tehtävinään pidettiin Malin demokratian lujittamista, korruption vastaista taistelua ja maan turvallisuustilanteen parantamista.
N’Dawin ja Goïtan välit kiristyivät sen jälkeen kun Moctar Ouane oli nimitetty uudelleen pääministeriksi toukokuussa 2021. Uudesta hallituksesta pudotettiin sotilasjuntan jäsenet Modibo Koné ja Sadio Camara, jotka olivat aikaisemmin toimineet turvallisuus- ja puolustusministereinä. Sotilaat vangitsivat N’Dawin ja Ouanen, ja 26. toukokuuta presidentti ilmoitti eroavansa virastaan. Malin väliaikaiseksi presidentiksi nousi vallankaappauksen tehneiden sotilaiden johtaja ja varapresidenttinä toiminut Assimi Goïta. Kotiarestiin määrätyt N’Daw ja Ouane vapautettiin elokuussa 2021.
Björn Leví Gunnarsson

Björn Leví Gunnarsson (s. 1. kesäkuuta 1976) on islantilainen piraattipuolueen poliitikko, joka on istunut kansanedustajana Alltingissä vuodesta 2016 lähtien ja toiminut sen 5. varapuhemiehenä vuosina 2020–2021 ja uudelleen vuodesta 2021 lähtien.
Björn syntyi Reykjavíkissä. Hän suoritti vuonna 2008 tietotekniikan kandidaatintutkinnon Islannin yliopistossa ja vuonna 2010 maisterintutkinnon Brandeisin yliopistossa Yhdysvalloissa. Vuosina 1996–1999 hän työskenteli päiväkodissa. Vuosina 2000–2003 hän työskenteli Hugvit-ohjelmistoyrityksessä. Vuosina 2003–2005 hän toimi opettajan peruskoulussa. Vuosina 2006–2008 hän työskenteli laadunvalvonnassa CCP Games -peliyrityksessä. Vuosina 2013–2014 hän toimi ohjelmistospesialistina Meniga-ohjelmistoyhtiössä ja vuosina 2014–2016 opetuslaitoksella.
Björn valittiin Alltingiin vuoden 2016 vaaleissa Reykjavíkurkjördæmi norður -vaalipiiristä ja seuraavan vuoden vaaleissa Reykjavíkurkjördæmi suður -vaalipiiristä. Vuosina 2018–2019 hän toimi piraattipuolueen puheenjohtajana. Vuosina 2020–2021 hän toimi Alltingin 5. varapuhemiehenä, johon virkaan hänet valittiin uudelleen vuonna 2021.
Bere Alstonin rautatieasema

| Bere Alston |
| --- | --- |

Perustiedot
Lyhenne:  BAS
Aiemmat nimet:  Beer Alston (1890–1897)
Rataosa:  Tamar Valley Line
Sijainti:  50°29′10.7″N, 004°11′59.4″W
Osoite:  Station Road, Bere Alston, Devon, PL20 7EP
Paikkakunta:  Bere Alston
Valtio:  Yhdistynyt kuningaskunta
Avattu:  2. kesäkuuta 1890
Liikenne
Käyttäjiä (v.):  39 710 (2017–2018)
Liikennöitsijä(t):  Great Western Railway
Pysäköinti:  13 autopaikkaa
Ratapiha
Raiteisto:  1 laituriraide
Aiheesta muualla
 Wikimedia Commons 
Bere Alstonin rautatieasema on rautatieasema Bere Alstonin kylässä Devonissa. Se sijaitsee Tamar Valley Linen varrella.
Asema avattiin 2. kesäkuuta 1890 nimellä Beer Alston. Nimen kirjoitusasu muutettiin nykyiseen muotoonsa 18. marraskuuta 1897. Asemaa käytti 39 710 matkustajaa kaudella 2017–2018.
Bere Ferrersin rautatieasema

| Bere Ferrers |
| --- | --- |

Perustiedot
Lyhenne:  BFE
Aiemmat nimet:  Beer Ferris (1890–1897)
Rataosa:  Tamar Valley Line
Sijainti:  50°27′05″N, 004°10′52.5″W
Osoite:  Station Road, Bere Ferrers, Devon, PL20 7JS
Paikkakunta:  Bere Ferrers
Valtio:  Yhdistynyt kuningaskunta
Avattu:  2. kesäkuuta 1890
Liikenne
Käyttäjiä (v.):  15 704 (2017–2018)
Liikennöitsijä(t):  Great Western Railway
Pysäköinti:  9 autopaikkaa
Ratapiha
Raiteisto:  1 laituriraide
Aiheesta muualla
 Wikimedia Commons 
Bere Ferrersin rautatieasema on rautatieasema Bere Ferrersin kylässä Devonissa. Se sijaitsee Tamar Valley Linen varrella.
Asema avattiin 2. kesäkuuta 1890 nimellä Beer Ferris. Nimen kirjoitusasu muutettiin nykyiseen muotoonsa 18. marraskuuta 1897. Asemaa käytti 15 704 matkustajaa kaudella 2017–2018.
Australian parlamenttivaalit 2022

Australian vuoden 2022 parlamenttivaalit järjestettiin 21. toukokuuta. Niissä valitaan kaikki 151 edustajaa maan alahuoneeseen ja 40 senaatin 76 edustajasta.
Tausta ja vaalijärjestelmä

Äänestys on pakollista kaikille vähintään 18-vuotiaille Australian kansalaisille, joiden tulee myös rekisteröityä äänestäjäksi.
Äänestyspaikat ovat avoimia klo 8–18 välisenä aikana ja ne sijaitsevat esimerkiksi koulujen, kirkkojen ja julkisten rakennusten tiloissa. Ennakkoäänestys on mahdollista vain sellaisissa tilanteissa, joissa äänestäjä on antanut hyvän syyn.
Australiassa käytetään siirtoäänivaalitapaa, jossa äänestäjä asettaa vaalilipukkeella vaalipiirin ehdokkaat järjestykseen: ykköseksi merkitään se, jonka äänestäjä haluaa ensisijaisesti valittavan. Mikäli tämä ehdokas ei saa tarpeeksi ääniä tullakseen valituksi, äänestäjän ääni siirtyy hänen kakkoseksi merkitsemälleen ehdokkaalle, ja niin edelleen, kunnen joku ehdokkaista tulee valituksi.
Tulokset

| Puolue | Puolue | Ensisijaisia ääniä | Osuus äänistä (%) | Paikat |
| --- | --- | --- | --- | --- |
| Koalitio | Liberaalipuolue | 3 502 713 | 23,89 | 27 |
| Koalitio | Kansallispuolue | 528 442 | 3,60 | 10 |
| Koalitio | Queenslandin liberaalinen kansallispuolue | 1 172 515 | 8,00 | 21 |
| Koalitio | Country Liberal Party | 29 664 | 0,20 | 0 |
| Työväenpuolue | Työväenpuolue | 4 776 030 | 32,58 | 77 |
| Vihreät | Vihreät | 1 795 985 | 12,25 | 4 |
| Sitoutumattomat | Sitoutumattomat | 776 169 | 5,29 | 10 |
| Katterin australialainen puolue | Katterin australialainen puolue | 55 863 | 0,38 | 1 |
| Keskustaliitto | Keskustaliitto | 36 500 | 0,25 | 1 |
| Hyväksyttyjä ääniä | Hyväksyttyjä ääniä | 14 659 042 | 14 659 042 | 14 659 042 |
| Tyhjiä tai hylättyjä ääniä | Tyhjiä tai hylättyjä ääniä | 802 337 | 802 337 | 802 337 |
| Ääniä yhteensä | Ääniä yhteensä | 15 461 379 | 15 461 379 | 15 461 379 |
Lähde:
Huolimatta siitä, että osa parlamenttipaikoista ei ole vielä varmistunut, työväenpuolueen Albanese tapasi kenraalikuvernööri David Hurleyn ja vannoi pääministerin virkavalansa 23. toukokuuta.
Axelle Red

Axelle Red
Axelle Red (oik. Fabienne Demal, s. 15. helmikuuta 1968 Hasseltissa, Flanderissa, Belgiassa) on belgialainen laulaja-lauluntekijä. Huolimatta flaamilaisista sukujuuristaan hän laulaa ranskaksi ja on tehnyt myös yhden espanjankielisen albumin. Red on saavuttanut suurta suosiota etenkin Belgiassa ja Ranskassa. Hänen musiikkityylinsä vaihtelee jazzista pianoballadeihin. Vuonna 2006 Ranskan kulttuuriministeriö myönsi Redille Ordre des Arts et des Lettres -kunniamerkin.
Axelle Red on koulutukseltaan lakimies isänsä tavoin, mutta tunsi enemmän vetoa musiikkiin, joka oli hänen pianistiäitinsä intohimo. Redin ensimmäinen albumi Sans plus attendre myi 500 000 kappaletta pelkästään Belgiassa, ja kappaleesta "Sensualité" tuli läpimurtohitti Ranskassa.
Axelle Redin ja Youssou N'Dourin esittämä "Do You Mind If I Play?", englanninkielinen versio kappaleesta "La cour des grands", oli vuoden 1998 jalkapallon maailmanmestaruuskilpailuiden virallinen kappale.
Albumit

Sans plus attendre (1993)
À tâtons (1996)
Con solo pensarlo (1998)
Toujours moi (1999)
Alive (2000)
Face A / Face B (2002)
Axelle Red (2003)
French Soul (2004)
Jardin secret (2006)
Aiheesta muualla

Axelle Redin virallinen sivusto
Borneonnorsu

| Borneonnorsu |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Norsueläimet Proboscidea
Heimo::  Norsut Elephantidae
Suku::  Elephas
Laji::  Aasiannorsu maximus
Alalaji::  borneensis
Kolmiosainen nimi
 Elephas maximus borneensis  Deraniyagala, 1950 
Katso myös
   Borneonnorsu Commonsissa 
Infobox OKNimi-testi OK: 
Borneonnorsu[lähde? ] (Elephas maximus borneensis) on Borneon saaren koillisosassa Sabahissa elävä aasiannorsun populaatio, jonka alkuperä ja luokittelu ovat pitkään olleet kiistanalaisia. Borneonnorsuja on Malesian ja Indonesian valtioiden alueille jakautuneena yhteensä noin 1500 yksilöä.
Borneonnorsu eroaa muista aasiannorsuista mm. pienemmän kokonsa, suurempien korvien, suorempien syöksyhampaiden, pidemmän hännän ja yleisesti pyöreämmän muotonsa puolesta.
Historiallisten tietojen mukaan borneonnorsu kuitenkin polveutuu Sulun sulttaanin 1600-luvulla saarelle tuomista kesytetyistä ykslöistä, ja olisi näin eronnut joko intian- tai sumatrannorsusta korkeintaan muutamia satoja vuosia sitten. Sen alalajiasema ja suojeluarvo on siksi kiistetty.
DNA:n perusteella borneonnorsu kuitenkin näyttää edustavan pitkään, satoja tuhansia vuosia muista erossa elänyttä itsenäistä kehityslinjaa, joka eroaa yhtä paljon kuin muut alalajit toisistaan. Sen suojeluarvo on siksi korkea. Sen onkin epäilty polveutuan sukupuuttoon kuolleeksi oletetusta jaavannorsusta, jonka ihminen olisi siirtänyt Borneolle ennen sen häviämistä alkuperäiseltä elinsaareltaan Jaavalta.
Basílio do Nascimento

Basilio do Nascimento
Basílio do Nascimento (14. kesäkuuta 1950 Suai – 30. lokakuuta 2021) oli itätimorilainen roomalaiskatolinen piispa. Hänet vihittiin papiksi Dilin hiippakuntaan 25. kesäkuuta 1977 ja nimitettiin Baucaun hiippakunnan apostoliseksi hallitsijaksi sekä Septimunician titulaaripiispaksi 30. marraskuuta 1996. Piispaksi vihkiminen seurasi 6. tammikuuta 1997. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn.
Do Nascimento sai 26. marraskuuta 2002 nimityksen Dilin apostoliseksi hallitsijaksi ja 6. maaliskuuta 2004 Baucaun piispaksi.
Beauty Behind the Madness

| Beauty Behind the Madness The Weeknd |
| --- | --- | --- |

Studioalbumin tiedot
 Äänitetty : 2013–2015
 Julkaistu: 28. elokuuta 2015
 Tyylilaji: R&B, pop
 Kesto: 65.06
 Levy-yhtiö: XO, Republic
Listasijoitukset
  Suomen virallinen lista: 12.
The Weekndin muut julkaisut
| Kiss Land 2013 | Beauty Behind the Madness 2015 | Starboy 2016 |
Singlet albumilta Beauty Behind the Madness
 ”Often” Julkaistu: 31. heinäkuuta 2014  ”The Hills” Julkaistu: 27. toukokuuta 2015  ”Can’t Feel My Face” Julkaistu: 8. kesäkuuta 2015  ”In the Night” Julkaistu: 17. marraskuuta 2015  ”Acquainted” Julkaistu: 17. marraskuuta 2015
Beauty Behind the Madness on kanadalaisen laulajan The Weekndin toinen studioalbumi, jonka julkaisi Republic Records 28. elokuuta 2015. Se debytoi Suomen virallisen listan sijalla 18, ja ylsi parhaimmillaan sijalle 12.
Kappaleet

Real Life – 3.43
Losers – 4.41 (feat. Labrinth)
Tell Your Friends – 5.34
Often – 4.09
The Hills – 4.02
Acquainted – 5.48
Can’t Feel My Face – 3.33
Shameless – 4.13
Earned It (Fifty Shades of Grey) – 4.37
in the Night – 3.55
As You Are – 5.40
Dark Times – 4.20 (feat. Ed Sheeran)
Prisoner – 4.34 (feat. Lana Del Rey)
Angel – 6.17
Kappaleet > Deluxe edition bonuskappaleet

Can’t Feel My Face (Martin Garrix Remix) – 4.12
The Hills – 4.23
The Hills – 4.02 (feat. Nicki Minaj)
Arvostelut

AllMusic:
The A.V. Club: B
Entertainment Weekly: B
Pitchfork: 7.2/10
Rolling Stone:
Bayer

| Bayer AG |
| --- | --- |

Yritysmuoto:  pörssiyhtiö
ISIN:  DE000BAY0017
Perustettu:   1863 (Barmen, Saksa)
Toimitusjohtaja:  Marijn Dekkers
Kotipaikka:  Leverkusen, Nordrhein-Westfalen
Toimiala:  Lääketeollisuus
Liikevaihto:   50 740 milj. € (2023)
Henkilöstö:  106 000 (31.12.2006)
Kotisivu:  www.bayer.de
Infobox OKVirheellinen NIMI-arvo: 
Bayer AG on saksalainen lääketeollisuusyhtiö, joka on perustettu Barmenissa Saksassa vuonna 1863. Bayer on maailman kolmanneksi suurin lääkealan yritys. Bayerin pääkonttori sijaitsee Leverkusenissa, Nordrhein-Westfalenissa, Saksassa. Yrityksen tunnetuin tuote on aspiriini. Suomessa Bayerilla on tutkimusta ja tuotantoa erityisesti Turussa entisen Leiras Oy:n toiminnan yhtenä jatkojuonteena.
Liiketoiminta

Bayer ilmoitti toukokuussa 2016 ostavansa amerikkalaisen kilpailijansa Monsanton. Kauppahinnaksi on sovittu 62 miljardia dollaria. Kilpailuviranomaisen hyväksyntä tältä kaupalta puuttuu vielämilloin?. Se tekisi yhtiöstä maailman suurimman maatalousalan yrityksen.
Marraskuussa 2018 Bayer tiedotti irtisanovansa 12 000 työntekijää ja luopuvansa eläinlääkkeiden valmistuksesta.
Kritiikki

Vuonna 1898 Bayer toi markkinoille diasetyylimorfiinin eli heroiinin, jota se myi tavaramerkillä Heroin. Yhtiö markkinoi Heroinia muun muassa lääkkeeksi morfiiniriippuvuuteen. Bayer lopetti heroiinin valmistuksen kansainvälisen lääketieteellisen painostuksen takia vuonna 1913.
Vuonna 2001 Bayer lopetti Baycol-nimisen serivastatiini-kolesterolilääkkeen myynnin, koska Baycol ja samantapainen Lipobay johtivat 52 kuolemantapaukseen. Lääkkeet aiheuttivat kymmenkertaisesti enemmän munuaisten vajaatoimintaa kuin vastaavat statiinilääkkeet yleensä.
Bayer toimitti 1980-luvulla Aasiaan ja Latinalaiseen Amerikkaan tietoisesti verenvuototautilääkitystä, joka oli saastunut HI-viruksella.
Bayer 04 Leverkusen

Vuonna 1904 Bayer perusti jalkapalloseuran Bayer 04 Leverkusen.
Bayer Oy

Bayer AG:n suomalainen tytäryhtiö Bayer Oy on peräisin kahdesta haarasta: Oy Stewesta Ab:sta ja Huhtamäki-konsernin perustamasta yhtiöstä. Vuonna 1958 osa Stewesta osakekannasta siirtyi Bayerille ja vuonna 1967 nimi vaihtui Oy Suomen Bayer Ab:ksi. Huhtamäen lääketeollisuus siirtyi Huhtamäki Oy Leiras -yhtiölle, josta tuli Leiras Oy. Leiras yhdistyi Schering Oy:n kanssa ja kun Bayer AG hankki Schering AG:n vuonna 2006 myös Bayer Oy ja Schering Oy yhdistyivät.
Bayer Oy:n päätuote on lähes miljardin euron vuosimyyntiin yltävä ehkäisykierukka Mirena. Kauppalehti luokitteli yrityksen vuonna 2012 Suomen kymmenen menestyneimmän ja kymmenen parasta tulosta tehneen yrityksen joukkoon. Yritys maksoi hyvästä tuloksestaan myös runsaasti veroa: yhtiö oli Suomen suurin yritysveron maksaja vuonna 2012 finanssikonserni Nordean jälkeen. Vuonna 2014 Bayer maksoi Suomessa eniten veroja Supercellin jälkeen. Vuonna 2014 Bayer Oy:n liikevaihto oli 708 miljoonaa euroa, tilikauden tulos 410 miljoonaa euroa ja yhtiön palveluksessa työskenteli 743 henkeä.
Kesäkuussa 2021 Bayer ilmoitti rakentavansa Turkuun uuden ehkäisyvalmisteita tuottavan lääketehtaan jo olemassa olevaan rakennukseen ja uudistavansa samalla nykyistä tehdasta. Investoinnin arvo on noin 250 miljoonaa euroa, ja uuden tehtaan on määrä olla valmis vuonna 2025.
Aspiriini on yksi Bayerin tunnetuimmista tuotteista.
Bayerin logo Leverkusenissa
Tehdas Leverkusenissa
Bayer on historiansa aikana valmistanut muun muassa heroiinia.
Bayer omistaa jalkapalloseura Bayer 04 Leverkusenin. Joukkue pelaa kotiottelunsa BayArenalla.
Timandra

Timandra (m.kreik. Τιμάνδρα) oli kreikkalaisessa mytologiassa Tyndareuksen ja Ledan tytär, joka meni naimisiin Tegean kuninkaan Ekhemoksen kanssa. Serviuksen mukaan Euandros oli heidän poikansa.
Timanin selänne

Timanin selänne
Timanin selänne (myös Timaninvuoret tai Timanvuoret, ven. Тима́нский кряж, Timanski krjaž) on Petšoran ja Mezenin sekä Petšoran ja Vytšegdan välinen vedenjakajaylänkö Komin tasavallassa, Nenetsiassa ja Arkangelin alueella Pohjois-Venäjällä Koillis-Euroopassa.
Timanin selänne ulottuu Komin kaakkoisosasta Jäämeren rannikolle Tšošanlahden perukkaan. Timanin selänne on loivakaartoista harvoin kumpuilevaa, metsän ja soiden peittämää ylänköä. Selänne on noin 900 kilometriä pitkä ja sen leveys on noin 60–80 kilometriä. Selänteen korkein kohta on 471 metriä merenpinnan yläpuolella.
Timanin selänne on jäänne devoni- ja kivihiilikausilla poimuttuneen ja myöhemmin kvartäärisiin kulutusjätteisiin peittyneestä vuoristosta.
Baselin satama

| Schweizerische Rheinhäfen |
| --- | --- |
Yritysmuoto:  julkinen liikelaitos (Anstalt des öffentlichen Rechts)
Perustettu:  2008
Kotipaikka:   Birsfelden, Sveitsi
Toimiala:  satamalaitos
Liikevaihto:   21 milj. CHF (2012)
Liikevoitto:  7 milj. CHF
Henkilöstö:  35 (2014)
Kotisivu:  port-of-switzerland.ch
Infobox OKVirheellinen NIMI-arvo: 
Baselin konttisatama-aluetta Kleinhüningenin kaupunginosassa, aivan Saksan ja Ranskan vastaisella rajalla.
Baselin satama, virallisesti saks. Schweizerische Rheinhäfen eli Sveitsin Reinin-satama, on Reinin varrella sijaitseva, Sveitsin ainoa kansainvälinen satama. Satama on julkinen liikelaitos, jonka Baselin kantonit, Basel-Stadt ja Basel-Landschaft, perustivat vuonna 2008 yhdistämällä kantonien satamalaitokset.
Sijainti

Baselin satama sijaitsee Baselin ja sen lähikuntien, Muttenzin ja Birsfeldenin, alueella, Basel-Stadtin ja Basel-Landschaftin kantoneissa, Reinin molemmilla rannoilla.
Liikenne

Baselin sataman kautta kulkee 10–12 % Sveitsin tuonnista (arvolla mitattuna). Määrällisesti sataman kautta kulki vuonna 2012 tavaraa 5 456 laivalla yhteensä 7,2 milj. tonnia, josta noin puolet oli öljytuotteita. Tuonti (6,2 milj. tn) oli selvästi vientiä (1,0 milj. tn) suurempaa. Kontteja kulki sataman kautta noin 102 000 TEU. Jatkokuljetukset satamasta ja satamaan hoidettiin pääosin junilla (63 %), joita lähti satamasta kaikkiaan 6 990 kpl. [lähde? ]
Historia

Reinjoki on kulkukelpoinen Pohjanmereltä Rheinfeldeniin asti. Reitti on taattu kansainvälisillä sopimuksilla. Vapaa kulkuoikeus sovittiin ensimmäisen kerran Westfalenin rauhansopimuksessa vuonna 1648. Nykyisistä periaatteista sovittiin Wienin kongressissa vuonna 1815, jolloin alueen valtiot perustivat yhteistyöjärjestön (ransk. Commission Centrale pour la Navigation du Rhin, CCNR) sopimaan Reinin kansainvälisen liikenteen käytännöistä. Komission jäsenmaita ovat nykyään Belgia, Hollanti, Ranska, Saksa ja Sveitsi.
Satama-aluetta Baselissa.
Muttenzin öljysatama (keskellä), Birsfeldenin satama (oikealla) sekä Muttenzin ratapiha (ylhäällä).
Sveitsiläinen öljylaiva Baselissa.
Konttialus menossa merelle päin.
Baselilainen risteilyalus.